stanford-oval/wikipedia huggingface dataset:
Angiografia
Tutkimus

Varjoainekuvaus vaatii huolellista esivalmistelua sekä jälkitarkkailua. Punktio tapahtuu joko reisi- tai rannevaltimosta. Potilaan suoneen viedään läpivalaisuohjauksella ohut katetri (muoviletku), jonka kautta varjoaine ruiskutetaan suoneen. Tämän aikana tutkittavalta alueelta otetaan röntgenkuvia. Varjoaine on jodipitoista, joten se voi aiheuttaa joillekin potilaille allergisia reaktioita. Mikäli varjoainekuvauksessa ilmenee muutoksia, voidaan potilaalle tehdä saman toimenpiteen aikana pallolaajennus. .
Tutkimusta ei siis voida tehdä potilaille, joilla on jodiallergia. Myös munuaisten vajaatoiminta voi olla este, sillä varjoaine rasittaa elimistöstä poistuessaan munuaisia. Diabetikoilla käytettävät, metformiinipitoiset lääkkeet on hyvä tauottaa tutkimusta edeltävänä sekä tutkimuspäivänä. Myös verenohennuslääkkeet on syytä tauottaa tutkimusta varten, jotta punktiokohta saadaan tyrehdytettyä tutkimuksen jälkeen.
Jälkihoito

Kun toimenpide on tehty, potilas viedään osastotarkkailuun. Osastolla sisäänviejä poistetaan potilaan valtimosta, minkä jälkeen punktiokohtaa painetaan yhtäjaksoisesti 10 minuuttia. Tämän aikana seurataan potilaan verenpainetta, pulssitasoa ja rytmiä. Painamisen jälkeen punktiokohtaan laitetaan kahden kilogramman painoiset haulipussit (yhteensä 4 kg), joiden pitää olla paikallaan kaksi tuntia. Tämän jälkeen vuodelepo jatkuu vielä kaksi tuntia eli potilas saa nousta vuoteesta neljän tunnin päästä toimenpiteestä. Vuodelevon aikana potilas ei saa nostella jalkojaan tai käsiään eikä muutenkaan liikkua sängystä. Juotavaa hän saa pillin avulla, mutta ruokaa vasta vuodelevon jälkeen. Runsas juominen kuvauksen jälkeen on suotavaa varjoaineen poistumisen nopeuttamiseksi. Kotiin potilas pääsee jo samana päivänä, mikäli kotona on aikuinen henkilö vointia valvomassa. Toimenpiteen jälkeen on muutaman päivän ajan varottava saunassa käymistä, ponnisteluja sekä voimaa vaativia suorituksia. Potilas ei saa nostaa yli yhden kilogramman painoisia taakkoja.
Aiheesta muualla

Kuvia tai muita tiedostoja aiheesta Angiografia Wikimedia Commonsissa
Norwegian Long Haul

| Norwegian Long Haul |
| --- | --- |

 IATA: DU  –  ICAO: NLH 
Kutsukoodi:  NORSTAR
Perustettu:  2012
Lakkautettu:  2021
Solmukohdat:  Gardermoenin lentoasema John F. Kennedyn kansainvälinen lentoasema Fort Lauderdalen kansainvälinen lentoasema Gatwickin kansainvälinen lentoasema
Emoyhtiö:  Norwegian Air Shuttle
Kotipaikka:  Fornebu
Kanta-asiakasohjelma:  Norwegian Reward
Avainhenkilö(t):  Bjørn Kjos
Yhtiön sivut:  www.norwegian.com
Norwegian Long Haul (IATA: DU, ICAO: NLH, kutsukoodi: NORSTAR) oli Norwegian Air Shuttlen tytäryhtiö, joka liikennöi sen kaukolentoja Aasiaan ja Pohjois-Amerikkaan. Se ei lentänyt omilla tunnuksillaan, vaan kaikilla sen lennoilla käytettiin emoyhtiön tunnuksia (DY/NAX).
1. tammikuuta 2012 perustettu yhtiö lensi ensilentonsa Oslosta New Yorkiin 30. toukokuuta 2013. Lennot aloitettiin vuokratulla Airbus A340-300 -koneella. Ensimmäisen uuden Boeing 787 -koneensa Norwegian Long Haul sai kesäkuun 2013 lopulla.
Koronaviruspandemian alettua Norwegian lopetti kaukolentonsa maaliskuussa 2020. Tammikuussa 2021 yhtiö ilmoitti, että kaukolentojen suunniteltu uudelleen käynnistäminen pandemian jälkeen jäi lopulta toteuttamatta yhtiön jouduttua talousvaikeuksiin. Norwegianin perustaja Bjørn Kjos oli myöhemmin mukana perustamassa uutta norjalaista pitkän matkan lentoyhtiötä Norse Atlantic Airwaysia.
Laivasto

Toimintansa aikana Norwegian Long Haul käytti seuraavia lentokoneita:
2 Airbus A340-300 (vuokralla Hi Flylta)
8 Boeing 787-8
13 Boeing 787-9
Yhtiön Boeing 787-9 lähestymässä New Yorkia.
Oksitaani

| Oksitaani |
| --- | --- |

Oma nimi:  occitan, lenga d’òc
Tiedot
Alue:  Etelä-Ranska, Aranin laakso Espanjassa, Piemonten maakunta Italiassa
Virallinen kieli:  ei virallisena kielenä
Puhujia:  n. 200 000
Kirjaimisto:  latinalainen
Kielenhuolto:  Lo Congrès permanent de la lenga occitana
Kielitieteellinen luokitus
Kielikunta:  indoeurooppalaiset kielet
Kieliryhmä:  itaaliset kielet – romaaniset kielet – länsiromaaniset kielet – galloibeeriset kielet – iberoromaaniset kielet – oksitaanoromaaniset kielet
Kielikoodit
ISO 639-1:  oc
ISO 639-2:  oci
ISO 639-3:  oci
 Ohje 
Oksitaani (oksitaaniksi occitan [uksiˈta] tai lenga d’òc [ˈleŋɡɔ ˈðɔ(k)]), toisinaan myös provensaali, on romaaninen kieli, jota puhutaan Etelä-Ranskassa, Piemonten maakunnassa Italiassa ja Val d’Aranissa Espanjassa. Oksitaanin kieli- ja kulttuurialuetta kutsutaan Oksitaniaksi. Oksitaani jakautuu variantteihin, jotka luokitellaan yleensä kuuteen päämurteeseen. Kielen puhujien määrää on vaikea arvioida, ja arviot vaihtelevatkin noin 100 000 ja muutamien miljoonien välillä. Unesco määrittelee kaikki oksitaanin päämurteet uhanalaisiksi.  Romaanisista pääkielistä oksitaania lähimpänä on katalaani. Oksitaanilla on pitkä kirjallinen historia muun muassa trubaduurien kielenä 1000–1300-luvuilla.
Oksitaani oli Etelä-Ranskassa enemmistön äidinkieli aina 1900-luvun alkuun saakka, jolloin ranskan kieli syrjäytti sen. Taustalla olivat ennen kaikkea vuosina 1881 ja 1882 säädetyt lait, jotka tekivät julkisesta ranskankielisestä peruskoulusta pakollisen kaikille 6–13-vuotiaille. Pohjois-Ranskassa kehittyneen ja myöhemmin standardisoidun hallintokielen puhujat suhtautuivat oksitaaniin oman kielensä "turmeltuneena" murteena, vaikka tosiasiassa kyseessä on itsenäisesti latinasta kehittynyt kieli. Valtiollisen koulutuspolitiikan osana opettajat kokivat tehtäväkseen lasten "sivistämisen", ja oksitaanin puhumisesta saatettiin kouluissa rangaista. Viimeiset yksikieliset oksitaanin puhujat ovat hävinneet luultavasti 1950-luvulle tultaessa.
Oksitaanin nimiä

Kielen nimi tulee myöntöilmausta kyllä tarkoittavasta sanasta òc. Oksitaania nimitetään joskus provensaaliksi, joka on yksi oksitaanin murteista. Vuosisatojen kuluessa oksitaanilla on ollut liuta muitakin nimiä, muun muassa lenga romana, roman, limousin, raimondin, gascon ja catalan.
Ranskan kielen termi patois merkitsee vaikeasti ymmärrettävää, suullista, paikallista murretta, jota puhutaan lähinnä maaseudulla. Tätä pejoratiivista termiä on käytetty myös oksitaanista, jonka puhujien on ajateltu puhuvan vain huonoa ranskaa. Oksitaani ei kuitenkaan ole ranskan murre, vaan latinasta kehittynyt romaaninen kieli.
Puhuma-alue

Oksitaanin kieli- ja kulttuurialueesta käytetään nimeä Oksitania, ja se kattaa Etelä-Ranskan, Pohjois-Espanjan ja Luoteis-Italian alueita. Oksitaanilla ei ole virallisen kielen asemaa Ranskassa. Oksitaanin variantti araneesi on virallinen kieli Espanjassa Val d'Aranissa. Italian Piemonten alueella oksitaani on alueellinen suojeltu kieli.
(nimet lähinnä Ranskan alueita, régions)
Akvitania: lukuun ottamatta baskialuetta Espanjan rajaa lähestyttäessä sekä tiettyjä osia Girondesta
Auvergne
Centre: jonkin verran aivan alueen etelärajalla.
Limousin
Oksitania: katalaaninkielistä Pyrénées-Orientalesin aluetta lukuun ottamatta
Piemonte Italiassa: muutamat korkealla sijaitsevat laaksot, muuten pääkielinä italia ja piemonten murre.
Poitou-Charentes: oksitaanin käyttö vähentynyt, ranskan lisääntynyt.
Provence-Alpit-Riviera
Rhône-Alpes: alueen eteläosa selkeästi oksitaaninkielistä, Lyonin alue ranskankielistynyt.
Val d’Aran Espanjassa: aivan Ranskan rajalla Pyreneiden vuoriston suojissa.
Äänteet > Vokaalit

|  | etu | keski | taka |
| --- | --- | --- | --- |
| suppea | i y |  | u |
| puolisuppea | e |  |  |
| puoliväljä | ɛ |  | ɔ |
| väljä | a |  |  |
Alueellisesti esiintyy myös vokaali / ə /.
Äänteet > Konsonantit

|  | Labiaalit | Dentaalit Alveolaarit | Postalveolaarit Palataalit | Velaarit Uvulaarit |
| --- | --- | --- | --- | --- |
| Nasaalit | m | n | ɲ |  |
| Klusiilit | p b | t d |  | k g |
| Frikatiivit | f v | s z | ʃ ʒ |  |
| Approksimantit |  | l | j |  |
| Labiaaliset approksimantit |  |  | ɥ | w |
| Lateraaliset approksimantit |  |  | ʎ |  |
Alueellisesti esiintyvät lisäksi konsonantit / h β ʁ /.
Kielioppia > Kirjoitusjärjestelmä

Oksitaania kirjoitetaan latinalaisilla aakkosilla. Oksitaanin aakkosissa on 23 kirjainta: a, b, c, d, e, f, g, h, i, j, l, m, n, o, p, q, r, s, t, u, v, x ja z. Kirjaimia k, w ja y voidaan käyttää lainasanoissa.
Kielioppia > Sananpaino

Vokaaliin, s:ään tai n:ään (vain verbien taivutuksessa) päättyvissä sanoissa toiseksi viimeisellä tavulla.
Konsonanttiin (pois lukien s) tai diftongiin päättyvissä sanoissa viimeisellä tavulla.
Poikkeava paino merkitään painotetulle tavulle aksenttimerkillä.
Esimerkkejä: La mecanica, destriar, cuélher, cantan, penós, gaton.
Oksitaanin murteet

Omankielisinä niminä oksitaanin päämurteet ovat:
Auvernhat
Gascon, gaskoni
Lengadocian
Lemosin
Provençau, provensaali
Vivaro-aupenc.
Oksitaanin ja katalaanin suhde toisiinsa

Katalaanin ja oksitaanin on usein katsottu olevan keskenään erittäin läheisiä kieliä ja niiden keskinäistä suhdetta voidaan pitääkin läheisempänä kuin katalaanin ja espanjan. Joskus myös gasconin murteen voidaan katsoa olevan kauempana muista oksitaanin murteista kuin katalaanista. Joskus katalaania ja oksitaania on virheellisesti pidetty yhtenä kielenä, koska Aragonian kuningaskunnan aikana 1000–1400-luvuilla oksitaanilla oli vahva asema ulkopolitiikan ja kulttuurin kielenä. Lisäksi oksitaanin kirjakieli luotiin ennen katalaanin normistoa, mistä johtuen katalaania äidinkielenään puhuvat kirjailijat ja runoilijat kirjoittivat usein oksitaaniksi. Katalaanin (tai valenciaanin) ilmaisuvoimaisen käytön puolesta runoudessa toimi muun muassa Beniarjóssa asunut ja gandialaisenakin tunnettu runoilija Ausiàs March 1400-luvun alussa.
Oksitaani ja katalaani eroavat nykyään muun muassa ortografioidensa osalta. Oksitaania kirjoitetaan tavalla, joka on lähempänä keskiaikaista kirjoitusasua, kun taas katalaanit ovat valinneet lähemmin omaa ääntämystään vastaavan ortografian (esimerkiksi loppu-n:n puuttuminen sanassa català ’katalaani’). Valtaosa oksitaanin puhujista elää Ranskassa, kun taas katalaanin puhujista selvä enemmistö Espanjassa. Myös kielten sanastot ovat vuosien aikana eriytyneet ja molempien kielten sisäiset alueelliset variaatiot ovat eriyttäneet kieliä toisistaan.
Esimerkkejä

Provensaalin murretta: ”O divin arc de seda! immensa, etèrna e sublima clemença! Vese una terra nòva, un solèu que fai gaug.” Vapaa käännös: ”Oi jumalainen sateenkaari! valtava, ikuinen ja jalo laupeus! Näen uuden maan, auringon joka riemastuttaa.” – Frédéric Mistralin teoksesta Mirèio (paremmin tunnettu nimellä Mireille)
(lengadocian murretta: ”O divin arc de seda! immensa, etèrna e sublima clemença! Vesi una terra nòva, un solèlh que fai gaug.”)
Gasconin murretta: ”On ès? On ès adara? On ès? E sabs desempuish quant de temps non m'as pas hèit novèlas?” Vapaa käännös: ”Missä olet? Missä olet nyt? Missä olet? Tiedätkö kuinka kauan siitä on kun viimeksi kerroit minulle, mitä sinulle kuuluu?” – Marilis Orionaan kappaleesta ”Gabriel”
(lengadocian murretta: ”Ont ès? Ont ès ara? Ont ès? Sabes dempuèi quant de temps m'as pas donat de novèlas?”)
Muuta

Oksitanialla on oma jalkapallojoukkue, joka ottaa osaa kansainvälisen jalkapalloliiton FIFAn ulkopuolisille joukkueille tarkoitettuihin NF-Boardin kilpailuihin.
Aiheesta muualla

Wikimedia Commonsissa on kuvia tai muita tiedostoja aiheesta .
Oksitaaninkielinen Wikipedia
Oksitaanin kurssi ranskaksi tai englanniksi
Oksitaanin verbien taivutusta
Radio Lenga d'Oc
Radio Occitania
Lo siti dels Trobadors (Arkistoitu – Internet Archive) Trubaduurien sivusto
Pagina Occitana del Babel site Englanninkielinen sivusto oksitaanista ja muun muassa katalaanista
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
| --- | --- |
Auktoriteettitunnisteet: Kansalliset :  Ranska  BnF data  Saksa  Israel  Yhdysvallat  Tšekki 
Oksitania
Creutzfeldt–Jakobin tauti

| Creutzfeldt–Jakobin tauti |
| --- | --- |
 Koepala, jossa vCJD. Prioniproteiini immunovärjätty.
Luokitus
ICD-10:  A81.0, F02.1
ICD-9:  046.1
OMIM:  123400
MedlinePlus:  000788
MeSH:  D007562
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Creutzfeldt–Jakobin tauti (engl. Creutzfeldt-Jakob disease, lyh. CJD) on kuolemaan johtava aivorappeumasairaus, jonka oireita ovat dementia, muistinmenetys, persoonallisuuden muutokset, lihasnyintä, aistiharhat ja puhumisen vaikeutuminen. Tauti johtuu virheellisesti laskostuneista proteiineista ja sitä kautta tuhoutuneista hermosoluista. Creutzfeldt–Jakobin taudin uuden variantin (vCJD) uskotaan olevan yhteydessä hullun lehmän tautiin.
Vaikka Creutzfeldt–Jakobin tauti on prionisairaudeksi yleinen, se on ihmisillä erittäin harvinainen: arviolta yksi henkilö miljoonasta sairastuu elämänsä aikana. Sairauden kesto vaihtelee suuresti, mutta joissakin tapauksissa sairaus voi johtaa kuolemaan jo viikoissa tai kuukausissa. Taudille on ominaista hyvin pitkä itämisaika.
Creutzfeldt–Jakobin taudin kuvasivat ensimmäisinä saksalaiset neurologit Hans Gerhard Creutzfeldt 1920 ja Alfons Maria Jakob myöhemmin. Koreografi George Balanchine kuoli sairauteen vuonna 1983.
Prioni

Sairauden aiheuttaa prioniproteiinin PrPC valmistusta ohjaavan PRNP-geenin mutaatio, jolloin valmistuukin sairauden aiheuttava PrPSc-prioni. PRNP-geeni on paikallistettu kromosomi 20:n lyhyen (p) haaran kohtaan 13. PrPSc -prionissa on kodonissa 178 asparagiinihappo vaihtunut asparagiiniin samalla, kun kodonissa 129 on valiini.
Muunnokset

Sporadinen (sCJD)  on satunnaisesti esiintyvä CJD:n muoto. Vuosittain esiintyy noin yksi tapaus miljoonaa asukasta kohti. Sairastuneet ovat yleensä 50–70-vuotiaita. Se johtaa kuolemaan keskimäärin viidessä kuukaudessa, ja 80 prosenttia kuolee vuoden kuluessa oireiden alkamisesta.
Variantti (vCJD) löydettiin vuonna 1995, kun poikkeuksellisen nuoria ihmisiä alkoi sairastua. vCJD:n taudinkuva poikkeaa CJD:stä. Ensioireet ovat lähinnä psykiatrisia käytöshäiriöitä, jotka johtavat progressiiviseen dementiaan ja tahdonalaisten lihasten yhteistoimintahäiriöihin (ataksiaan). Myös harhatuntemuksia ja kiputiloja esiintyy. vCJD-potilaiden keski-ikä on 29 vuotta, tauti etenee hitaammin kuin CJD eikä potilailla ole tyypillisiä EEG-muutoksia. Taudin aiheuttajan oletetaan olevan hullun lehmän tauti (BSE).
Familiaalinen (fCJD) kattaa 10–15 prosenttia tapauksista. Tauti on periytyvä, alkaa nuoremmalla iällä ja etenee nopeammin kuin sporadinen CJD.
Iatrogeeninen (iCJD) on levinnyt muun muassa neurokirurgisissa toimenpiteissä käytettyjen instrumenttien välityksellä. Myös verisuonikirurgiassa käytetyt siirteet ovat aiheuttaneet sairastumisia. Eniten tartuntoja on ilmennyt vainajien aivolisäkkeistä eristetystä kasvuhormonista, jota on käytetty lasten pituuskasvun hoitoon vuosina 1963–1985. Myös hedelmällisyyshoidoissa käytetystä gonadotropiinista on aiheutunut tartuntoja. Britanniassa hoidetuista 1 prosenttia on sairastunut keskimäärin 12 vuoden kuluttua. Ei todennäköisesti leviä verivalmisteiden kautta.
Muuta

Suomessa variantin Creutzfeldt-Jakobin taudin riskin takia henkilöt, jotka ovat oleskelleet yhteensä yli kuuden kuukauden ajan Isossa-Britanniassa välillä 1. tammikuuta 1980 – 31. joulukuuta 1996, eivät voi luovuttaa verta. Samasta syystä Britteinsaarilla saatu verensiirtohoito aiheuttaa pysyvän verenluovutusesteen, myös silloin, kun hoito on saatu edellä mainitun ajan ulkopuolella.
Aiheesta muualla

Terveyskirjasto.fi – Creutzfeldt–Jakobin tauti
Tohtori.fi (Arkistoitu – Internet Archive) – Creutzfeldt–Jakobin tauti
Peggy Lipton

| Peggy Lipton Jones |
| --- | --- |
 Peggy Lipton
Henkilötiedot
Syntynyt: 30. elokuuta 1946 New York, New York, Yhdysvallat
Kuollut: 11. toukokuuta 2019 (72 vuotta) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  1965–2019
Aiheesta muualla
IMDb 
Elonet
Peggy Lipton Jones (30. elokuuta 1946 – 11. toukokuuta 2019) oli yhdysvaltalainen televisionäyttelijä. Hänet tunnetaan erityisesti televisiosarjoista The Mod Squad ja Twin Peaks.
Televisiosarjassa The Mod Squad Lipton esitti yhtä kolmesta peitetehtäviin määrätystä ”hippipoliisista”. Sarja oli ensimmäisiä, jotka pyrkivät tutkimaan vakavasti nousevaa vastakulttuuria, ja toisaalta ensimmäisiä, jonka näyttelijäkokoonpanossa oli edustajia useammasta etnisestä ryhmästä. Lipton voitti roolistaan Golden Globe -palkinnon ja oli ehdolla Emmy-palkintoon.
The Mod Squadin jälkeen Lipton piti pitkän tauon ja keskittyi lastensa kasvattamiseen. Hän palasi 1990-luvulla televisioon David Lynchin sarjassa Twin Peaks, jossa hän näytteli Double R Diner -kahvilan pitäjää Norma Jenningsia. Lipton palasi sarjaan vuoden 2017 uudessa kaudessa.
Peggy Lipton syntyi New Yorkissa asianajaja Haroldin ja taiteilija Ritan perheeseen. Vuosina 1974–1987 hän oli naimisissa Quincy Jonesin kanssa. Avioliitosta syntyi kaksi tytärtä, joista toinen on näyttelijä, käsikirjoittaja ja tuottaja Rashida Jones.
Filmografia

The John Forsythe Show, Joanna TV Series – 1965
Mosby's Marauders, Oralee Prentiss – 1967
Blue – hiljainen taistelija (Blue), Laurie Kramer – 1968
The Mod Squad, Julie Barnes TV Series – 1968
A Boy...a Girl – 1969
Return of the Mod Squad, Julie Barnes TV – 1979
Ammattihuijari (Addicted to His Love), Assistant DA TV – 1988
Taisteluhuuto (War Party), TV Correspondent – 1988
Sucker (I'm Gonna Git You Sucka), Uncredited – 1988
Purple People Eater, Mom – 1988
Kielletty kohde (Kinjite: Forbidden Subjects), Kathleen Crowe – 1988
Twin Peaks, Norma Jennings TV Series – 1990
Fatal Charm, Jane Sims – 1990
Kaksinaamaista peliä (True Identity), Rita – 1991
Black or White, Mother – 1991
Secrets, Olivia Owens TV Series – 1992
Twin Peaks – Tuli kulje kanssani (Twin Peaks: Fire Walk with Me), Norma Jennings – 1992
Dangerous: The Short Films, Mother, ('Black or White' video) – 1993
Angel Falls, Hadley Larson, TV Series – 1993
Wings – 1994
Hämähäkin verkossa (The Spider And The Fly), Helen Stroud, TV – 1994
Deadly Vows, Nancy Wilson, TV – 1994
Justice for Annie: A Moment of Truth Movie, Carol Mills, TV – 1996
The Postman – tulevaisuuden sanansaattaja (The Postman), Ellen March – 1997
The Intern, Roxanne Rochet – 2000
The '70s, Gloria Steinem – 2000
Seksiä vai läksyjä (Skipped Parts), Laurabel Pierce – 2000
Jackpot, Janice – 2001
Rules of Engagement , Adam's Mom, Fay, TV – 2007
Twin Peaks: The Return, Norma Jennings TV Series – 2017
1557

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

25. maaliskuuta – Ruotsin ja Venäjän välinen suuri Venäjän sota päättyi Moskovan rauhaan
Portugalilaiset perustivat Macaon pysyvästi
Syntyneitä

1. tammikuuta – István Bocskai, Transsilvanian ruhtinas 1605–1606 (k. 1606)
15. helmikuuta – Alfonso Fontanelli, italialainen säveltäjä (k. 1622)
24. helmikuuta – Matias, Pyhän saksalais-roomalaisen keisarikunnan keisari 1612–1619 (k. 1619)
4. huhtikuuta – Lew Sapieha, liettualainen valtiomies ja suurkansleri (k. 1633)
31. toukokuuta – Fjodor I, Venäjän tsaari 1584–1598 (k. 1598)
16. elokuuta – Agostino Carracci, italialainen taidemaalari ja graafikko (k. 1602)
Olaus Martini, Ruotsin arkkipiispa 1601–1609 (k. 1609)
Cornelis Schuyt, alankomaalainen säveltäjä ja urkuri (k. 1616)
Kuolleita

2. tammikuuta – Pontormo, Jacopo Carucci, italialainen manieristinen taidemaalari (s. 1494)
9. huhtikuuta – Mikael Agricola, suomalainen piispa, uskonpuhdistaja, kirjailija ja suomentaja, suomen kirjakielen luoja (s. 1510)
21. huhtikuuta – Girolamo Parabosco, italialainen säveltäjä, runoilija ja näytelmäkirjailija (s. 1524)
29. huhtikuuta – Lautaro, mapuchejen johtaja Araucon sodassa
4. toukokuuta – Nicholas Ludford, englantilainen säveltäjä (s. [1485]])
11. kesäkuuta – Juhana III, Portugalin kuningas (s. 1502)
15. kesäkuuta – Sebastian van Noyen, hollantilainen linnoitus- ja sotilasarkkitehti
16. heinäkuuta – Anna Kleveläinen, Englannin kuningas Henrik VIII:n neljäs puoliso vuonna 1540 (s. 1515)
1. elokuuta – Olaus Magnus, ruotsalainen historioitsija, kirjailija ja kartogrfafi (s. 1490)
1. syyskuuta – Jacques Cartier, ranskalainen tutkimusmatkailija (s. 1491)
27. syyskuuta – Go-Nara, Japanin keisari (s. 1495)
19. marraskuuta – Bona Sforza, Puolan kuningatar (s. 1494)
13. joulukuuta – Niccolò Fontana Tartaglia, italialainen matemaatikko, kirjanpitäjä ja insinööri (s. 1499)
Sebastiano Caboto, italialais-englantilainen tutkimusmatkailija (s. 1484)
Thomas Crecquillon, ranskalainen säveltäjä (s. 1505)
Lorenzo Lotto, italialainen taidemaalari (s. 1480)
Burkhard Waldis, saksalainen munkki, myöhemmin luterilainen pappi, virsirunoilija ja säveltäjä (s. 1490)
Canned Heat

| Canned Heat |
| --- | --- |
 Canned Heat esiintymässä 7. syyskuuta 1979
Tiedot
Toiminnassa:  1965–
Tyylilaji:  bluesrock
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Adolfo ”Fito” de la Parra Dale Spalding John Paulus Rick Reed
Entiset jäsenet:  Ks. Entiset jäsenet  
Levy-yhtiö:  Liberty, United Artists, Ruf, Rhino
Aiheesta muualla
Kotisivut
Infobox OKNimi-testi OK: 
Canned Heat on yhdysvaltalainen Los Angelesissa vuonna 1965 perustettu bluesrock-pohjaista musiikkia soittava yhtye. Yhtyeen eponyymillä esikoisalbumilla soittavat Alan ”Blind Owl” Wilson (kitara, huuliharppu, laulu), Bob ”The Bear” Hite (laulu), Henry ”The Sunflower” Vestine (kitara), Larry ”The Mole” Taylor (bassokitara) ja Frank Cook (rummut). Seuraavalla vuonna 1968 ilmestyneellä albumilla Boogie with Canned Heat Cookin tilalle rumpaliksi tuli Fito de la Parra, joka on ainoana mukana edelleen keikkailevan yhtyeen alkuaikojen jäsenistä. Alan Wilson kuoli vuonna 1970 27-vuotiaana huumeiden yliannostukseen, jota on arveltu myös itsemurhaksi. Laulaja Bob Hite kuoli sydänkohtaukseen vuonna 1981 38-vuotiaana. Henry Vestine erosi yhtyeestä vuonna 1969 mutta soitti myöhemmin Canned Heatin levyillä ja konserteissa. Hänen tilallaan oli Harvey Mandel. Vestine kuoli vuonna 1997 Pariisissa Canned Heatin Euroopan kiertueella juuri ennen kuin yhtyeen oli tarkoitus palata takaisin Yhdysvaltoihin. Basisti Larry Taylor erosi yhtyeestä vuonna 1970 mutta on sen jälkeenkin esiintynyt festivaalikeikoilla Canned Heatin kanssa sekä soittanut muun muassa John Mayallin Bluesbreakersissa ja Tom Waitsin levyillä.
Yhtye esiintyi sekä Montereyssä vuonna 1967 että Woodstockissa festivaalin toisena päivänä 1969. Woodstockin esiintyminen on taltioitu samannimiseen dokumenttielokuvaan kappaleilla ”A Change Is Gonna Come/Leaving This Town”, ”Going Up the Country”, ”On the Road Again” sekä ”Woodstock Boogie”.
Turun Ruisrockissa vuonna 1971 Canned Heat saavutti huikean suosion. Esitys on tallennettu levylle Live at the Turku Rock Festival. Suomessa yhtye on esiintynyt Ruisrockin lisäksi muun muassa Rauma Bluesissa (1996), Imatra Big Band Festivalilla, Oulun Kuusisaaressa (2001) ja uudelleen Ruisrockissa (2010). Canned Heat kävi Suomessa myös syksyllä 2013, kun yhtye teki viiden konsertin mittaisen kiertueen Kouvolassa, Helsingissä, Tampereella, Vaasassa ja Turussa.